ศศลักษณ์ สุดปลื้ม ยิงประตูให้ช้างศึกยู-23 เกมทุบเสือเหลือง
วันที่ 24 มี.ค. ศศลักษณ์ ไหประโคน ปีกของทีมแบงค็อก ยูไนเต็ด เผย เป็นปลื้มสุดๆ ที่ทำประตูช่วยให้ทีมชาติไทยชุดยู-23 เอาชนะ เสือเหลือง มาเลเซีย ไป 4-0 ในศึกดูไบ คัพ 2017 เมื่อวันพฤหัสบดีที่ผ่านมา,สำหรับ ศศลักษณ์ เป็นคนยิงประตูที่ 2 ให้กับทีมชาติไทยในนัดนี้ โดยหลังจบเกม ศศลักษณ์ เผย ทีมไทยติดประมาทไปนิดนึง แต่เชื่อว่านักเตะทุกคนไม่ได้คิดอย่างนั้น และพยายามอย่างเต็มที่แล้ว,ก็ถือเป็นเกมที่ดีแต่ยังไม่ถึงกับดีมาก ตัวผู้เล่นเขาเหลือน้อย แล้วก็เหมือนกับโค้ชโย่งบอกว่าเราติดประมาทไปนิดนึง แต่ผมคิดว่าทุกคนก็คงไม่ได้คิดอย่างนั้นหรอกครับ พยายามทำกันอย่างเต็มที่ เพราะทุกคนก็อยากโชว์ผลงานให้ดีที่สุด ก็ดีครับที่ทำสกอร์ในนามทีมชาติไทยได้ เพราะเหมือนเป็นเกียรติประวัติของเราด้วย ขอบคุณแฟนบอลชาวไทยทุกคนที่ส่งกำลังใจมาให้พวกเราชุดยู-23 พวกเราก็จะทำให้ดีที่สุด เก็บเกี่ยวประสบการณ์ต่อไปครับ ศศลักษณ์ กล่าว,สำหรับโปรแกรมนัดต่อไป ทีมชาติไทย ยู-23 จะลงสนามในวันที่ 26 มี.ค. 60 พบกับ จีน เวลา 19.00 น. ตามเวลาประเทศไทย ที่สนามโปลิศ สเตเดียม
ศศลักษณ์ ไหประโคน เผย เป็นปลื้มสุดๆ ที่ทำประตูช่วยให้ทีมชาติไทยชุดยู-23 เอาชนะ มาเลเซีย ไป 4-0 ในศึกดูไบ คัพ 2017
ศศลักษณ์ ไหประโคน,ช้างศึก,ทีมชาติไทยชุดยู-23,ทีมชาติไทย,ข่าวกีฬา